หุ้นสหรัฐปิดบวกเล็กน้อย
ตลาดหุ้นสหรัฐปิดบวกเล็กน้อย ดัชนีหุ้นดาวโจนส์ เพิ่มขึ้น 38.09 จุด ขณะที่ราคาน้ำมันปิดในแดนลบ
5 มี.ค. 2556

ตลาดหุ้นสหรัฐปิดบวกเล็กน้อย ดัชนีหุ้นดาวโจนส์ เพิ่มขึ้น 38.09 จุด ขณะที่ราคาน้ำมันปิดในแดนลบ 
ตลาดหุ้นสหรัฐฯวานนี้(4มี.ค.) เมินตัวเลขทางเศรษฐกิจของจีนและมาตรการลดงบประมาณรายจ่ายแบบเหมารวมอย่างอัตโนมัติของอเมริกา และสามารถปิดบวกได้เล็กน้อย จากท่าทีของเฟด ถึงแนวโน้มเดินหน้ากระตุ้นเศรษฐกิจต่อไป       ดัชนีหุ้นดาวโจนส์ เพิ่มขึ้น 38.09 จุด (0.27 เปอร์เซ็นต์) ปิดที่ 14,127.75 จุด แนสแดค เพิ่มขึ้น 12.29 จุด (0.39 เปอร์เซ็นต์) ปิดที่ 3,182.03 จุด เอสแอนด์พี เพิ่มขึ้น 7.00 จุด (0.46 เปอร์เซ็นต์) ปิดที่ 1,525.20 จุด  ขณะที่ราคาน้ำมันปิดในแดนลบ สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนเมษายน ลดลง 56 เซนต์ ปิดที่ 90.12 ดอลลาร์ หลังจากช่วงหนึ่งของการซื้อขายขยับลงไปแตะ 89.33 ดอลลลาร์ ต่ำว่าระดับ 90 ดอลลาร์เป็นครั้งแรกของปี ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 31 เซนต์ ปืดที่ 110.09 ดอลลาร์ต่อบาร์เรล